‘সেনাপতি ছিলেন, আছেন, থাকবেন’, অভিষেক বন্দ্যোপাধ্যায়কে নিয়ে সমাজমাধ্যমে পোস্ট, বিতর্ক

জগন্নাথ সামন্ত, হাওড়া: অভিষেক বন্দ্যোপাধ্যায়কে (Abhishek Banerjee) নিয়ে হাওড়া (Howrah) তৃণমূল যুব সভাপতির পোস্ট। সমাজ মাধ্যমে এই পোস্ট নিয়ে শুরু হয়েছে রাজনৈতিক তরজা। কি আছে সেই পোস্টে? সেখানে লেখা আছে, ‘সেনাপতি ছিলেন, আছেন, থাকবেন। এবার ২৬ শে পথ দেখাবে সেনাপতি।

হাওড়া সদরের তৃণমূল যুব সভাপতি কৈলাশ মিশ্র (Trinamool Youth President Kailash Mishra) সমাজ মাধ্যমে (Social Media) এমনই পোস্ট করেছেন। যা নিয়ে শুরু হয়েছে রাজনৈতিক তরজা।

বিজেপি রাজ্য সম্পাদক উমেশ রায় (BJP State Secretary Umesh Roy) কটাক্ষ করেছেন তৃণমূলকে। তিনি বলেন, এই পোস্ট থেকে বোঝা যায় শাসক দলে মধ্যে গোষ্ঠীদ্বন্দ্ব রয়েছে।

আরও পড়ুন: ‘ভোট এলেই ফুরফুরার কথা মনে পড়ে’, মুখ্যমন্ত্রীকে কটাক্ষ শুভেন্দুর

হাওড়ায় তৃণমূলের দুটো গোষ্ঠী রয়েছে একটি মমতা বন্দ্যোপাধ্যায় গোষ্ঠী ও আরেকটি অভিষেক বন্দ্যোপাধ্যায় গোষ্ঠী। দুজনের অনুগামীরা দুজনকে সামনে এনে মাঝেমধ্যে এসব পোস্ট করে।

অভিষেক অনুগামীরা মমতা বন্দ্যোপাধ্যায়কে আগামীদিনে নেতা মানতে চায় না।২০২৬ এর নির্বাচনের আগে তাই সেনাপতির কথা লিখছে।

বিজেপির অভিযোগ উড়িয়ে দিয়ে যুব সভাপতি কৈলাশ মিশ্র বলেন, গোষ্ঠী দ্বন্দ্ব বিজেপিতে আছে তৃণমূলে নেই। তাদের উদ্দ্যেশ্য সেনাপতির দেখানো পথে জয়ী হয়ে মমতা বন্দ্যোপাধ্যায়কে মুখ্যমন্ত্রী করা। আসলে বিজেপি অভিষেক বন্দ্যোপাধ্যায়কে ভয় পায় বলে এসব মন্তব্য করছে।